Alice e laré dohtoñ penaoz ar krabosennou-moéz e rê un éfed braz de  galz a bôtred, mard é ouié ?  Mad e wélé Parker. Alice e oa ur boupelinenn murhuduz, ged he  daoulagad glaz hag he bleo melén, he diouhar gedélet hag he divronn  kaer kenan. En he sê gwer é oa mollet, hag e groazé he diouhar hag e  vranselle un droed ged un eskarpin  gwer ged ur seul uhel.  - Lenn e ran kalz a helaouennou evid ar bôtred, ouiet-hu ? é anzaùas  ar polisour.  Ur werenn én he dorn déhou, ur sigaretenn én an hani ral, hi e ean  enkalonekas ged eun « Uh-huh ».  - Hag ez eus eur bochad tud a skriv diwar-benn an efed e ra dehe rumou  dishenvel a vaouezed.  - Uh-huh.  - Da skwer, ez eus kalz a bôtred astizet gand maouezed o-deus  diêsteriou gand o eskern.  - Ged ou eskern ?  - Ya, maoouezed gand armaduriou  ortopedik.  - Gweled e ran, é laras Alice.  - Hag ez eus pôtred astizet gand ar maouezed mank.  - Uh-huh.  - Pe zoken ar re heb an diouhar, pe ar re zaltonian.  - Ar ré zaltonian, souéhuz.  - Med gwech erbed am-eus lennet lizer eur pôtr é lared e plije dehon  ar hrabosennou-maouezed eùid ar garantez. En em houlennan perag.  Peogwir, me, e kavan ahanoh astizuz kenan, Alice.  - Trugaré, med non ket souéhet, mé. El ma laren, ar hrabosennou-  moézed e ra éfed  braz de galz a bôtred.  - Kompren a ran an dra-ze, é asantas Parker.  - Anùet eo ar sindrom ag Erh-Gwenn.  - A ?  - Ya, pedéguir Erh-Gwenn e viùé ged seih krabosenn-den.  - Gwir eo, gwech erbed am-boa sonjet dan dra-ze. Gwelet mod-ze, e teu  bea eun istor erotik kaled, neo ket ?  - E gwirione. Ar peh iskiz e zo, daoust dan efed e ra ar hrabosennou-  moézed de galz a bôtred, nint ket implijet ér brudereh.  - Nam-boa ket sonjet dan dra-ze kenneubeud, é laras  an ensellour.  - Hwi de chwér, ne blijahe ket deoh me gwéled obér brudereh eid  dilladou groegel ?  - O geo !  - Med nann. Ar hrabosennou-dén ou-deus gwir nameid dar sirk.  - Gwech ebed am-boa sonjet dan dra-ze.  - Gwélet ho-peus dija ur hrabosenn-moéz gwerhourez én ur stal braz ?  - Gwech ebet, nann.  - Ha gwélet-hu pérag ?  - Peogwir ne hellfe ket gweled a uz dan daol-kont ?  - An dra-zé e gont, èl-rézon. Med ar rézon gwir eo ou-deus an dud ur  falskrèdenn éneb dan dud vihan.  - Ya, sur.  - « Bihan » e zo deit boud ur gir fall. Anaoud e rit ur steredenn ag  ar sinema a zo bihan ?  - Beñ, Al Pacino e zo bihan.  - Gwélet genin, Al Pacino e zo ur jigant, é laras Alice é hoarhein.  Parker e gare he féson hoarhein.  - Gwélet ho-peus endeo ur film é-menn ar hrabosennou-dud e ra ar  garanté ? é kendalhas ar lilipusianez.  - Gwech ebed, é anzaùas Parker.  - Neoah é ram ar garanté, ouiet-hu ?  - O ! me  gred, ya.  - Gwélet ho-peus ur wech bennag ur hrabosenn-dén pôtr an tan ? Ur  hrabosenn-polisour ?  Ean nen-doé ket laret hoah dehi é oa polisour, hag en em houlenné ma  oa dobér.  - Kemmet eo bet ar lezenn ebarz, e ouzoh ?  - Pesort lézenn abarh ? é houlennas Alice.  - Er polis, divar an uhelded minimom. Araog, e oa eur metr ha peùar-  ugent.  - Ha breman ?  - Uhelded minimom neo ket. Anaoud a ran poliserien a hellfen lakad e  ma godell.  -  Chonj e rit ur hrabosenn-dén e hell boud archour ?  - Beñ, evid ar hrabosennou-dud nouzon ket, med e kredan, ya.  - Pedéguir e tennan mad èl un archour, ouiet-hu. Gréet am-eus un  arvest tenn é-pad un amzer, ér sirk. Ma rahen ur goulenn, é kredet é  me asantahent ér polis ? Ne larahent ket dein eh on ré vihan ?  - Me, nho kavan ket vihan.  - Koulskoude eh on.  - Flour ez ho kavan.  - Trugaré. Er sirk, eh es un den anùet Hans, unan ag an Olandiz  Nejérion a rant un  arvest ged trapézou. Gwélet-hu ?  - Mmm.  - Skriùet é-neus dein ur lihér a garanté toemm-tré - am-eus ean disket  a vimoér. Ar gir « flour » é-neus me chonj dar lihér.  - Flour a zo ar gir mad.  - Trugaré. Vennet-hu é tibunan deoh ar lihér-zé ?  - Eu… ya, e respontas Parker. - Ean e sellas drest dé skoé ean de wél  ma oa Peaches tost. Kollet é oa. - Dibunein é hellet, ya.  ………………………………………………………………………  - An den oh arruet gantañ eo e-neus skrivet ar lizer-man ?  - Neo ket ean. Ean, Quentin eo.  - Neo ket trapezour ?  - Nann. Clown eo.  - A.  - Ur hlown mad tré, ohpenn.  - Pegen amzer e chomot e kêr ? Ne ouien ket dan nebeutan e oa eur  sirk aman, evid lavared ar wirionez deoh.  - Ar sirk ne laboura ket hoah breman. Doned e rim dan neùé-han, paz é-  raog. An eil miz é tichenim é Florida eid dearouein aozein an arvest  neùé.  - Neuze, hwi zo deuet oh ober ho touristez ?  - Mar karit.  - Dimézet oh  ? Euredet ?  - Nann, nann, nann, nann, é respontas Alice.  Hag hi e héjé he fenn èl ur boupelinenn.  - Ha chomot kalz amzer ?  - Nouian ket. Pérag ?  - Marteze e hellfem en em weled.  - Hag ar plah bleo rouz oh arruet geti ?  - Peaches ? Nemed eur vignonez.  - Uh-huh.  - Nann, e gwirionez. He anaùezan nemed eun tammig. Alice, red eo din  lared deoh nam-eus kavet gwech ebed eur vaouez ken flour ha hwi.  Plijoud a rafe kalz din ho kweled endro.  -  Ma halvet neuze dre bellgomz, e laras ar hrabosenn.  - Ya, mennoz mad, é laras Parker é sachein é garnédig.  - An dra-zé, ur harnédig ? é laras Alice. Tost braz èldon é ma.  Parker en em houlennas ur wech aral ma dléé lared dehi é oa un  archour. Ur bochad moézed e zo diskalonékeit pand ouiant.  - Da beleh e hellan ho kavoud ?  - Chom e ram é ti Quentin. An oll beùar.  - Piou, an oll beùar ? Paz an Olandiz Nijerien ?  - Nann. Ind e zo deit éndro én Olanda. Doned e  rint genem é Florida.  - Gant piou e chomit, neuze ?  - Willie ha Corky e zo diméet… Oliver ha me. Ha Quentin eùé, èl-rézon,  pedéguir é ranndi eo. Quentin Forbes.  - Pe chomleh ?  - 403 Thompson Street.  - Ar sektor 12 eo, é remerkas ean heb chonj.  - Pétra ?  - Netra. Hag an niverenn a bellgomz ?  - 348…  - Digareit, é laras Peaches.  He daouorn àr he digroezell, he daoulagad hlaz dour entanet, he moueh  e oa yen, morenneg èl un daou a viz Hwéver.  - Me fallehé dein doned éndro, e laras hi hoah. Ar chonj ho-peus me  hansortein pé chomez aman é-pad an oll noz ?  - Eu… ya, é balibouzaz Parker é seùel. Kontant on m-eus kavet ahanoh,  Alice.  - An niverenn e zo abarh ar lior-pellgomz, é laras ar voéz  poupelinenn, é voushoarhein meluz de Beaches. »  Peaches e glaskas ur respont taer, med nitra ne zê dhe spered, hag en  em droas de dal an nor.  - Ho kervel e rin, é laras Parker dousig dar hrabosenn é-raog  heuliein ar voéz vraz bleo rouz.        Љ  .